Cole Porter

Cole Porter (Peru, Indiana, 1891ko ekainaren 9a - Santa Monica, 1964ko urriaren 15a) Estatu Batuetako musikagilea izan zen. Yale eta Harvardko Unibertsitateetan Zuzenbide, Arte eta Musika ikasketak egin zituen. 1917-1918. urteetan D´Indyrekin egin zituen Musika ikasketak Parisen, Schola Cantorumen. Porterren kantuak berehala egin ziren famatu, eta Estatu Batuetako opereta edo musikal askotan erabili ziren. Aipagarriak dira: The Gay Divorcee (1932, Dibortziatu alaia), Night and Day kantu ezagunarekin; Jubilee (1935, Pozikara), Begin the Beguine kantuarekin; Dubarry Was a Lady (1939, Dubarry dama bat zen); Kiss me, Kate (1948, Musu emaidazu, Kattalin); Out of This World (1950, Mundu honetatik kanpo); Can can (1953); Silk Stockings (1955, Zetazko galtzerdiak).
 Erreferentziak 

Kategoria:Indianarrak
Kategoria:Ameriketako Estatu Batuetako musikagileak
Kategoria:Harvard Unibertsitateko ikasleak
Kategoria:Yale Unibertsitateko ikasleak
Kategoria:Lehen Mundu Gerrako Frantziako militarrak
Kategoria:Tony Saria irabazi dutenak
Kategoria:Giltzurruneko gutxiegitasunaren ondorioz hildakoak